Med et lille nedslag på 45.000 kroner er den nu afdøde politiker Mogens Glistrups sommerhus ved Ålbæk syd for Skagen nu blevet solgt. Det 70 kvadratmeter store træhus ligger på en 5000 kvadratmeter stor grund og endte med at blive solgt for den nette sum af 850.000 kroner. Det skriver Boliga. Sidder du nu og ærgrer dig over, at du ikke nåede at få fingrene i det naturskønt beliggende træhus med den kuriøse bygherre, skal du ikke forblive nedtrykt for længe. For nabohuset - der lever op til alle de samme krav, og som dermed også har Glistrup som tidligere ejer - er nu også kommet til salg hos samme mægler, som solgte det første sommerhus. På nabogrunden får man også en tønde land med et hus med både køkken, stue med brændeovn, badeværelse og tre værelser. Og så - selvfølgelig - med hestefold på grunden, hvis man gerne vil have hesten med i sommerhus. Udbudsprisen lyder også på det helt samme som det nu solgte hus: 895.000 kroner er ferieboligen nemlig sat til salg for.

Referat:
Mogens Glistrups sommerhus i Ålbæk er blevet solgt for 850.000 kroner.